Rustige omgewing met n baie mooi uitsig oor die see wanneer 'n mens braai. Baie vriendelike eienaars en goeie waarde vir geld.
Baie dankie vir 'n onvergeetlike twee dae by Pa Nanna's Place. Plekkie is baie goed, netjies en huislik ingerig met goeie toebehore/meubels en Gary en Stella is uitstekende gashere sonder om inbreuk te maak op gaste se privaatheid. Baie dankie vir die bederfies, dit word baie waardeer. Die DStv Premium-pakket word ook baie waarder, veral vir die ouer garde, wat nie so baie kan rondloop nie.
Ons het regtig 'n heerlike naweek gehad. Buiten die oulike bederfies, was die blyplek skoon en netjies, goeie gehalte vanaf die kombuis tot en met die slaapkamer. Dit was doodstil en rustig en ons het skaars geweet dat Gary en Stella (die eienaars) daar was. Die uitsig van die stoep en kamer af is prentjiemooi, en het vir ons 'n ware vakansie gevoel geskep. Die eienaars was baie hulpvaardig en vriendelik.
Pa Nanna's is 'n besonderse netjiese en skoon plek, onmoontlik om enige kritiek te lewer en beslis waarde vir jou geld vir so 'n rustige skoon plek.